സാധാരണ സ്ത്രീയായ തന്നെ എല്ലാവരും കൂടി നെഗറ്റീവ് സ്റ്റാറാക്കി മാറ്റിക്രൈംബ്രാഞ്ച് ചോദ്യം ചെയ്യലിനു വിധേയമാക്കിയ അനിത പുല്ലയില് കൊച്ചി: സാധാരണ സ്ത്രീയായ തന്നെ എല്ലാവരും കൂടി നെഗറ്റീവ് സ്റ്റാറാക്കി മാറ്റിയെന്ന് മോന്സന് മാവുങ്കലിന്റെ മുന് സുഹൃത്ത് അനിത പുല്ലയില്. ആരെങ്കിലും എന്തെങ്കിലും പറഞ്ഞാല് സഹായിക്കുന്ന സാധാരണ സ്ത്രീയായാണ് തന്നെ എല്ലാവരും കണ്ടിരുന്നത്. തട്ടിപ്പിന് ഇരയായും പാസ്പോര്ട് ഇല്ലാതെയും നിയമവിരുദ്ധമായി ഇറ്റലിയില് എത്തിയിരുന്നവര് സഹായം തേടി എത്തിയാല് അവര്ക്ക് സംരക്ഷണം നല്കാനായിരുന്നു പ്രവര്ത്തിച്ചത്. സംഘടനയുടെ ആവശ്യത്തിനു വേണ്ടിയാണ് പ്രമുഖരെ കണ്ടിട്ടുള്ളതും ഇടപെട്ടിട്ടുള്ളതും. ഒരു പ്രശ്നം വന്നു കഴിഞ്ഞപ്പോള് അവരെയും ഇവരെയും കൊണ്ടുവന്നു എന്നു പറയുന്നത് സംഘടനാ രാഷ്ട്രീയം ഉള്ളതുകൊണ്ടാണെന്നും അനിത പറയുന്നു. മോന്സനുമായുള്ള ഇടപാടിന്റെ പേരില് ക്രൈംബ്രാഞ്ച് ചോദ്യം ചെയ്യലിനു വിധേയമാക്കിയതിനെ കുറിച്ചുള്ള മാധ്യമ പ്രവര്ത്തകരുടെ ചോദ്യങ്ങളോട് പ്രതികരിക്കുകയായിരുന്നു അവര്. ഇറ്റലിയിലുള്ള അനിത പുല്ലയിലിനെ വീഡിയോ കോണ്ഫറന്സിലൂടെയാണ് അന്വേഷണ സംഘം ചോദ്യം ചെയ്തത്. തന്റെ കൂടി ഇടപെടല് ഉണ്ടായിരുന്നതു കൊണ്ടാണ് പല ഉന്നത പൊലീസ് ഉദ്യോഗസ്ഥരുടെയും സംരക്ഷണയില് ഉണ്ടായിരുന്ന മോന്സന് പൊലീസ് പിടിയിലായത്. മോന്സന് വിഷയത്തില് ഉദ്യോഗസ്ഥരോടു പരാതിയുമായി പോയവര്ക്ക് അനുകൂലമായ ഒരു മറുപടിയും ലഭിച്ചിരുന്നില്ല. പരാതി കൊടുത്തിട്ടും ഒരു കാര്യവും ഇല്ല എന്നാണ് പല ഓഫിസര്മാരും പറഞ്ഞത്. ഇവരുടെ എല്ലാം പേരുകള് അന്വേഷണ ഉദ്യോഗസ്ഥരോടു വെളിപ്പെടുത്തിയിട്ടുണ്ട്. തനിക്ക് ഒന്നും മറച്ചു വയ്ക്കാന് ഇല്ല എന്നതിനാല് എല്ലാം തുറന്നു പറഞ്ഞിട്ടുണ്ടെന്നും അനിത പറയുന്നു. മോന്സനുമായി തനിക്ക് യാതൊരു സാമ്ബത്തിക ഇടപാടുകളും ഉണ്ടായിട്ടില്ല. ഇക്കാര്യം ഉദ്യോഗസ്ഥര്ക്കും അറിവുള്ളതാണ്. ഇയാള് തട്ടിപ്പുകാരനാണ് എന്ന് അറിഞ്ഞ ശേഷം നടത്തിയ ഇടപാടുകള് ഉണ്ടെങ്കില് മാത്രമാണ് ഉത്തരവാദിത്തം വരികയുള്ളൂ. അറിഞ്ഞു കഴിഞ്ഞ് സംരക്ഷിച്ചാല് മാത്രമാണ് തെറ്റാകുക. തട്ടിപ്പുകാരനാണ് എന്ന് അറിഞ്ഞിരുന്നെങ്കില് യാതൊരു ഇടപാടിനും നില്ക്കില്ലായിരുന്നു. വേര്പിരിഞ്ഞ ശേഷമാണ് ഇയാളുടെ തട്ടിപ്പുകള് അറിഞ്ഞത്. ഇക്കാര്യം ഉദ്യോഗസ്ഥരോടു പറഞ്ഞിട്ടുണ്ടെന്നും അനിത പറഞ്ഞു.